**KANDAVAS REĢIONĀLĀ PAMATSKOLA**

Izglītības iestādes reģistrācijas Nr. 4313900352

Nodokļu maksātāja reģistrācijas Nr. 90000050975

Talsu iela 18A, Kandava, Tukuma novads, LV-3120

Tālrunis 63182049, mobilais tālrunis 26876284

www.tukums.lv; www.kivs.lv e-pasts: kandavas\_ivs@apollo.lv

|  |
| --- |
|  |

**IEKŠĒJIE NOTEIKUMI**

27.08.2021. Nr.1

**Epidemioloģiskās drošības un higiēnas prasību ievērošanas kārtība**

**Kandavas Reģionālajā pamatskolā 2021./2022.m.g.**

*Izdoti saskaņā ar Ministru kabineta noteikumiem*

*Nr. 360 “Epidemioloģiskās drošības pasākumi*

*Covid-19 infekcijas izplatības ierobežošanai”*

1. **Vispārīgie jautājumi**
2. Kārtība nosaka, kādā veidā tiek nodrošinātas Covid-19 infekcijas izplatības ierobežošanas prasības (turpmāk – kārtība) Kandavas Reģionālajā pamatskolā (turpmāk – skola).
3. Kārtība ir saistoša jebkurai personai, kuras strādā, mācās vai kā apmeklētājs ierodas skolā.
4. **Veselības uzraudzīšana un informēšana**
5. Skolā pedagogi, darbinieki, tai skaitā arī ēdināšanas pakalpojuma sniedzēja darbinieki, un izglītojamie no 1.līdz 9.klasei atrodas ar sadarbspējīgu vakcinācijas vai pārslimošanas sertifikātu (turpmāk – sertifikāts) vai ar apliecinājumu papīra vai digitālā formātā par negatīvu Covid – 19 testa rezultātu, kas nav vecāks par vienu nedēļu. Šo dokumentu kontroli skolas pedagogiem un darbiniekiem veic medmāsa sadarbībā ar skolas vadību, izglītojamiem – medmāsa sadarbībā ar klašu audzinātājiem.
6. Iknedēļas rutīnas testēšanu skolā organizē medmāsa sadarbībā ar klašu audzinātājiem un MFD Veselības grupas laboratoriju. Rutīnas testu neveic personas ar sertifikātu.
7. Ja pedagogi, darbinieki un izglītojamie ir bijuši prombūtnē un viņiem nav sertifikāts, tad ne vēlāk kā 48 stundas pirms ierašanās skolā patstāvīgi veic Covid – 19 testu kādā no MFD Veselības grupas laboratorijām, iepriekš piesakoties, zvanot 8313 vai pierakstoties elektroniski www.mfd.lv/lv/covid-19. Ja līdz rutīnas testēšanai ir palikušas mazāk kā divas dienas, tad skolas medmāsa var veikt eksprestestu, kas ir derīgs 48 stundas, lai persona atkal var iekļauties skolas rutīnas testa grafikā. Tikai pēc eksprestesta negatīva rezultāta uzzināšanas ir pieļaujama personas tālāka virzīšanās skolā.
8. Skolā netiek pieļauta personu ar elpceļu infekcijas slimību (turpmāk – slimība) pazīmēm klātbūtne:
   1. Pie skolas ārdurvīm redzamā vietā tiek izlikts informatīvs plakāts par aizliegumu ienākt, ja ir slimības pazīmes;
   2. Vecākiem vai personām, kas realizē aizgādību (turpmāk – vecāki), ir pienākums katru rītu sekot līdzi sava bērna veselības stāvoklim un, konstatējot paaugstinātu ķermeņa temperatūru vai iesnas, klepu, kakla sāpes, elpas trūkumu, sazināties ar savu ģimenes ārstu. Slimu bērnu uz skolu vest ir kategoriski aizliegts. Skolā var ierasties tikai ar ārsta izziņu par veselības stāvokli. Vecāku rakstītas attaisnojuma zīmes par slimošanas faktu netiks pieņemtas. Ja bērnam ir alerģiskas iesnas vai klepus un skola par to iepriekš nav bijusi informēta, vecākiem ir jāiesniedz skolas medmāsai ārsta izziņa, lai bērns varētu apmeklēt skolu.
   3. Ja tiek konstatēts, ka izglītojamais ir atvests uz skolu ar slimības pazīmēm, nekavējoties tiek informēti vecāki, kuriem jāierodas pakaļ bērnam. Izglītojamais līdz tam brīdim tiek izolēts atsevišķā telpā, nodrošinot deguna un mutes aizsegu vai masku. Ja nepieciešams, atbilstoši izglītojamā vecumam, nodrošina tā paša pieaugušā, kas kontaktējās ar izglītojamo pirms tam, vai medmāsas klātbūtni.
   4. Ja vecāks atsakās ierasties pakaļ savam bērnam, nekavējoties tiek informēts sociālais dienests vai bāriņtiesa.
9. Skolā netiek pieļauta personu klātbūtne, kura ir atgriezusies no Slimību profilakses un kontroles centra (turpmāk – SPKC) norādītajām valstīm, uz kurām ir attiecināmi īpašie piesardzības un ierobežojošie pasākumi, vai ir Covid – 19 slimnieka kontaktpersona.
10. Vecākiem obligāti jāinformē skola par
    1. bērna skolas kavēšanas iemeslu, ziņojot klases audzinātājam. Vecākam jānorāda konkrēts skolas kavēšanas iemesls, netiks pieņemta kavējuma attaisnojuma zīme ar ierakstu “mājas apstākļu dēļ”.
    2. gadījumu, ja bērnam konstatēta Covid – 19 infekcija vai bērns ir kļuvis Covid – 19 slimnieka kontaktpersona, par to ziņojot skolas medmāsai.
11. Ieteikums skolas darbiniekiem, izglītojamiem un viņu vecākiem lietot mobilo lietotni kontaktpersonu noteikšanai un informēšanai “Apturi Covid”. Lejuplādēt lietotni var <https://www.apturicovid.lv>
12. **Distancēšanās**
13. Vienas klases izglītojamie savā starpā var neievērot 2m distanci.
14. Dažādu klašu izglītojamiem savā starpā ir jāievēro 2m distance. Dodoties pa klašu grupām uz koplietošanas telpām, katrai grupai jāievēro 2 m distance no citas grupas. Pedagogi un darbinieki kontrolē izglītojamo plūsmu iekštelpās, lai novērstu drūzmēšanos starp dažādu klašu izglītojamiem.
15. Skolas darbinieki ar sertifikātu var neieverot savstarpēju 2m distanci un nelietot mutes un deguna aizsegu (turpmāk – maskas) mācību un koplietošanas telpās. Darbiniekiem bez sertifikāta ir jāievēro 2m distance, kā arī mācību un koplietošanas telpās jālieto maskas.
16. Lai nodrošinātu distancēšanos, 1. – 4.klasēm un 5. – 9.klasēm tiek organizēti atšķirīgi pusdienu pārtraukuma laiki. Starpbrīžos izglītojamie uzturas tikai tajā gaiteņa galā, kur atrodas viņu mācību telpa. Uz mācību telpu izglītojamie dodas pēc pirmā zvana noskanēšanas.
17. Pedagogi sporta stundu beidz laicīgi, lai līdz stundas beigām izglītojamie paspēj pārģērbties. Sporta pedagogi seko līdzi kārtībai ģērbtuvēs, nepieļauj, ka tajās vienlaicīgi atrodas dažādu klašu izglītojamie.
18. Uz pusdienām klases pavada mācību priekšmeta skolotājs, pie kura ir bijusi stunda. Pedagogs seko, lai tiktu ievērota distancēšanās no citām klasēm. Ieteicams no mācību korpusa pārvietoties pa skolas pagalmu, sliktos laika apstākļos tiek izmantots skolas pārejas gaitenis.
19. Mācību telpās maskas var nelietot pirmsskolas grupas izglītojamie, 1. – 3.klašu izglītojamie un 4. – 9.klašu izglītojamie ar sertifikātu.
20. Sporta stundās fizisko aktivitāšu laikā un, ja tas nav iespējams, tad instrumentu spēles un vokālās mākslas apguves laikā maskas netiek lietotas.
21. Izglītojamie, izņemot pirmsskolas grupas izglītojamos, maskas lieto atrodoties koplietošanas telpās, piemēram, svinību zālē, gaiteņos, tualetēs.
22. Internātā dzīvojošie izglītojamie, kuriem nav sertifikāts, maskas pārtrauc lietot tad, kad ir ieradušies internāta grupā pēc mācību stundām līdz nākamās dienas rītam, kad dodas prom no internāta istabiņām.
23. Vecāki bērnus uz skolu pavada tikai līdz skolas ārdurvīm. Turpat bērni tiek sagaidīti pēc nodarbībām. Sākumskolas klašu izglītojamo vecāki vienojas ar pedagogiem par laiku, kad izglītojamie ir gatavi doties mājās.
24. Pirmsskolas grupas izglītojamo vecāki savus bērnus pavada līdz grupas telpai, obligāti lietojot sejas masku.
25. Skolas telpās vecāki var ienākt tikai gadījumos, ja nepieciešama saruna ar skolas darbinieku, par kuru ir notikusi iepriekšēja vienošanās. Ienākot skolas telpās, vecākiem un apmeklētājiem ir jālieto sejas maska.
26. Apmeklētāji un vecāki tiek reģistrēti apmeklētāju reģistrācijas žurnālā, kurā norāda pie kā persona ierodas un viņa kontakttālruni. Šos datus glabā 14 dienas, gadījumam, ja tas būs nepieciešams epidemioloģiskajai izmeklēšanai, norādot datu apstrādes mērķi. Netiek reģistrēti zobārstniecības kabineta apmeklētāji (viņu reģistru veic kabinets) un pirmsskolas grupas izglītojamo vecāki gadījumos, kad pavada bērnus uz vai no grupas telpas.
27. Organizējot ārpusstundu pasākumus, tiek paredzēta distancēšanās un higiēnas prasību ievērošana. Priekšroka dodama pasākumiem, kurus var organizēt ārpus telpām un katrai izglītojamo grupai atsevišķi.
28. Interešu izglītības grupas iekštelpās var organizēt grupās ne vairāk kā 20 izglītojamiem, nodrošinot vismaz 3m2 uz izglītojamo, bet ārtelpās ne vairāk kā 40 izglītojamiem. Šī norma neattiecas, ja interešu izglītības nodarbība notiek vienas klases vai internāta grupas ietvaros.
29. **Higiēnas prasību nodrošināšana**
30. Ienākot skolā, dezinficēt vai nomazgāt rokas ar ziepēm. Obligāti dezinficēt vai mazgāt rokas pirms un pēc sporta stundām, mainot klases telpu, pirms un pēc ēšanas, pēc tualetes apmeklējuma vai pastaigas ārā. Personas ir tiesīgas izmantot personiskos dezinfekcijas līdzekļus.
31. Ja iespējams, izglītojamiem jālieto maiņas apavi, pēc apavu maiņas ir jādezinficē vai jāmazgā rokas.
32. Klašu audzinātāji savās audzināšanas programmās iekļauj tēmu par pareizu roku mazgāšanu un citiem personiskās higiēnas jautājumiem, tai skaitā par riskiem rakstāmpiederumu nodošanā no vienas personas citai.
33. Izglītojamie un pedagogi pēc iespējas lieto tikai personiskos rakstāmpiederumus. Gadījumos, ja pedagogs nodod rakstāmpiederumu izglītojamam, tad pēc saņemšanas atpakaļ, tas ir rūpīgi jānoslauka ar dezinfekcijas šķīdumā samitrinātu drānu un vēlams izvairīties to lietot tuvāko 24 stundu laikā.
34. Regulāri vēdināt telpas. Piemērotos laika apstākļos mācību stundu laikā atstāt logu vaļā uz mazo atvērumu, vienlaikus sekojot līdzi, lai neveidojas caurvējš vai klātesošie nesūdzas par salšanu, kā arī vēdināt ikreiz, kad mācību procesa laikā mācību telpā monitorētā CO2 koncentrācija gaisā pārsniedz 1000 ppm. Starpbrīžos logus obligāti atvērt vaļā uz maksimālo atvērumu un vēdināt telpu 10 min, aukstajos gadalaikos – vismaz 5 min. Par vēdināšanu klašu telpās ir atbildīgi pedagogi, par vēdināšanu koplietošanas telpās atbildīgas ir apkopējas.
35. Papildus jau esošajai telpu uzkopšanas kārtībai, nodrošināt mācību kabinetu koplietošanas virsmu – durvju rokturu, galdu virsmu, krēslu roku balstu, tastatūru un datorpeļu tīrīšanu starpbrīžos, lietojot dezinfekcijas līdzekļus, gadījumos, ja telpā nomainās izglītojamo grupas. Dezinfekciju informātikas un mūzikas kabinetos tādos gadījumos veic apkopēja, fizikas, bioloģijas un ķīmijas kabinetā – laboranti, pārējos kabinetos – pedagogi.
36. Pedagogiem izvērtēt nepieciešamību koplietot interaktīvo tāfeļu rakstāmrīkus, pēc iespējas to samazinot līdz minimumam. Gadījumā, ja šie rīki tiek nodoti no viena izglītojamā citam, noslaucīt tos ar dezinfekcijas līdzeklī samitrinātu drānu.
37. **Internāta izmantošana**

1. Atpūtas telpas vienlaicīgi izmanto tikai viena internāta grupa. Pēc telpas atstāšanas, grupas izglītojamie internāta skolotāja uzraudzībā, notīra koplietošanas virsmas ar dezinfekcijas līdzeklī samitrinātu drānu. Lai nodrošinātu, ka atpūtas telpā nedrūzmējas vairākas grupas, tiek izveidots atpūtas telpas izmantošanas grafiks, kurā internāta skolotāji, savstarpēji vienojoties, pieraksta savas grupas apmeklējuma laiku.
2. Dušas tiek apmeklētās internāta skolotāja uzraudzībā pēc iepriekš sastādīta apmeklējuma grafika. Dušās vienlaicīgi var atrasties tikai vienas internāta grupas izglītojamie.
3. Internāta skolotājiem rūpīgi sekot līdzi, lai tiktu ievērota 2m savstarpējā distance starp dažādu internāta grupu izglītojamiem, vai tiek izmantots sejas aizsegs vai maska.
4. Internāta istabiņās trešo personu klātbūtne nav pieļaujama.
5. Internāta skolotāji katru rītu novērtē savas grupas izglītojamo veselības stāvokli, nosakot, vai nav slimību simptomi.
6. **Rīcības plāns, ja ir aizdomas vai tiek atklāts infekcijas gadījums**

1. Ja skolas darbiniekam, veicot darba pienākumus, parādās elpceļu infekcijas slimības pazīmes (drudzis, klepus, elpas trūkums), darbinieka pienākums ir pārtraukt darba pienākumu veikšanu un doties mājās, telefoniski informēt skolas atbildīgo personu un sazināties ar ģimenes ārstu. Ja ir iespējams kontakts ar citiem cilvēkiem skolā vai sabiedriskajā transportā, darbinieks lieto sejas masku vai mutes un deguna aizsegu.
2. Darbinieks var atgriezties darbā tikai ar ārsta norādījumu (kad ārsts ir noslēdzis darbnespējas lapu).
3. Ja izglītojamajam, atrodoties skolā, parādās akūtas elpceļu infekcijas slimības pazīmes (drudzis, klepus, elpas trūkums):
   1. izolē izglītojamo atsevišķā telpā, un, ja nepieciešams, atbilstoši izglītojamā vecumam, nodrošina tā paša pieaugušā, kas kontaktējās ar izglītojamo pirms tam, vai medmāsas klātbūtni. Lai novērstu darbinieka inficēšanās risku, izglītojamais lieto sejas masku vai sejas aizsegu, bet darbinieks – sejas masku;
   2. tiek informēti izglītojamā vecāki, kas nekavējoties ierodas pēc izglītojamā. Vecāki telefoniski kontaktējas ar savu ģimenes ārstu. Ja vecāks atsakās ierasties pakaļ savam bērnam, nekavējoties tiek informēts sociālais dienests vai bāriņtiesa.
   3. atgriezties skolā izglītojamais var tikai ar ārstējošā ārsta izziņu par veselības stāvokli.
4. Ja skolas darbiniekam vai izglītojamam ir konstatēti nopietni veselības traucējumi, tad tiek izsaukts Neatliekamās medicīniskās palīdzības dienests.
5. Ja akūtas elpceļu infekcijas pazīmes konstatētas diviem vai vairāk izglītojamiem un ir radušās aizdomas par grupveida saslimšanu:
   1. izolē izglītojamos atsevišķā telpā, un nodrošina medmāsas klātbūtni. Lai novērstu darbinieka inficēšanās risku, izglītojamais lieto sejas masku vai sejas aizsegu, bet darbinieks – sejas masku;
   2. sazinās ar izglītojamo vecākiem;
   3. par gadījumu informē SPKC Kurzemes reģionālās nodaļas epidemiologu – 63622454 vai 63622452
   4. rīkojas atbilstoši SPKC norādījumiem.
6. Gadījumos, kad tiek konstatēta Covid – 19 saslimšana:
   1. klases vai grupas izglītojamie un pedagogi, kuri ir bijuši kontaktā un kuriem nav sertifikāts, nekavējoties dodas mājas karantīnā uz 14 dienām. Personām ar sertifikātu nedēļas laikā pēc kontakta ar inficēto personu ir jāveic Covid-19 tests. Pārējās personas pēc 10 dienām var veikt Covid-19 laboratorisko diagnostiku un pārtraukt karantīnu, ja tests ir negatīvs.
   2. medmāsa sadarbībā ar klases audzinātājiem informē iesaistīto izglītojamo vecākus;
   3. par gadījumu ziņo SPKC;
   4. saskaņojot ar dibinātāju, tiek noteikts attālināts izglītības process konkrētajās klašu grupās. Attālinātu mācību procesu var noteikt arī tām klasēm, kurās māca pedagogi, kam noteikta mājas karantīna.
7. **Noslēguma jautājumi**

1. Skolas klašu audzinātāji nodrošina izglītojamo iepazīstināšanu ar šo kārtību.
2. Skolas klašu audzinātāji nodrošina izglītojamo vecāku iepazīstināšanu ar šo kārtību un skolas atbildīgās personas kontaktinformāciju, izmantojot E-klasi.
3. Skolas gaiteņos un uz ārdurvīm tiek izvietoti viegli uztverami informatīvie plakāti, kuros tiek atspoguļoti šajā kārtībā minētās drošības un higiēnas prasības skolā.
4. Izglītojamie tiek izolēti skolas medmāsas kabinetā. Ja nepieciešams izolēt vairākas personas, tad tiek izmantota 206. istabiņa.
5. Atbildīgā persona, kura koordinē šīs kārtības ieviešanu un uzraudzību, ir medmāsa Laura Kronberga, tel.nr. 22142460
6. Šie noteikumi stājas spēkā 2021.gada 1.septembrī.

Direktore: Elita Lavrinoviča